CELEX: E2007C0119
Language: fi
Date: 2007-04-16 00:00:00
Title: EFTAn valvontaviranomaisen suositus, N:o 119/07/KOL, annettu 16 päivänä huhtikuuta 2007 , elintarvikkeissa esiintyvien dioksiinien, dioksiinin kaltaisten PCB-yhdisteiden ja muiden kuin dioksiinin kaltaisten PCB-yhdisteiden aiheuttaman taustakuormituksen valvonnasta

16.10.2008   
            
            
               FI
            
            
               Euroopan unionin virallinen lehti
            
            
               L 275/65
            
         EFTAn VALVONTAVIRANOMAISEN SUOSITUS,
   N:o 119/07/KOL,
   annettu 16 päivänä huhtikuuta 2007,
   elintarvikkeissa esiintyvien dioksiinien, dioksiinin kaltaisten PCB-yhdisteiden ja muiden kuin dioksiinin kaltaisten PCB-yhdisteiden aiheuttaman taustakuormituksen valvonnasta
   EFTAn VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (jäljempänä ’ETA-sopimus’) ja erityisesti sen 109 artiklan ja pöytäkirjan 1,
   OTTAA HUOMIOON EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen ja erityisesti sen 5 artiklan 2 kohdan b alakohdan ja pöytäkirjan 1,
   OTTAA HUOMIOON ETA-sopimuksen liitteessä II olevan XII luvun 54zn kohdassa mainitun asiakirjan
   
      komission asetus (EY) N:o 466/2001, annettu 8 päivänä maaliskuuta 2001, tiettyjen elintarvikkeissa olevien vieraiden aineiden enimmäismäärien vahvistamisesta
       (1),
   sellaisena kuin se on muutettuna sekä mukautettuna ETA-sopimukseen sopimuksen pöytäkirjalla 1,
   OTTAA HUOMIOON ETA-sopimuksen liitteessä II olevan XII luvun 54zzc kohdassa mainitun asiakirjan
   
      komission direktiivi 2002/69/EY, annettu 26 päivänä heinäkuuta 2002, näytteenotto- ja analyysimenetelmistä elintarvikkeiden dioksiinipitoisuuksien virallista tarkastusta ja dioksiinin kaltaisten PCB-yhdisteiden pitoisuuksien määrittämistä varten
       (2),
   sellaisena kuin se on muutettuna sekä mukautettuna ETA-sopimukseen pöytäkirjalla 1,
   OTTAA HUOMIOON 27 päivänä helmikuuta 2007 tehdyn EFTAn valvontaviranomaisen päätöksen 37/07/KOL, jossa asiasta vastaavaa kollegion jäsentä kehotetaan hyväksymään suositus, jos suositusluonnos on EFTAn elintarvikekomitean lausunnon mukainen,
   SEKÄ KATSOO, ETTÄ
   Komission asetuksessa (EY) 466/2001 asetetaan enimmäismäärät dioksiineille sekä dioksiinien ja dioksiinin kaltaisten polykloorattujen bifenyylien (PCB:iden) yhdisteiden yhteismäärille elintarvikkeissa
   On välttämätöntä hankkia koko Euroopan talousalueen alalta luotettavaa tietoa dioksiinien, furaanien ja dioksiinin kaltaisten PCB:iden esiintymisestä mahdollisimman monentyyppisissä elintarvikkeissa, jotta saadaan selkeä kuva näiden aineiden esiintymisestä elintarvikkeissa eri aikoina
   Dioksiinien, furaanien ja PCB:iden vähentämisestä rehuissa ja elintarvikkeissa 11 päivänä toukokuuta 2006 annetussa EFTAn valvontaviranomaisen suosituksessa 144/06/KOL suositetaan, että EFTAn jäsenvaltiot seuraisivat satunnaisnäyttein dioksiinien, dioksiinin kaltaisten PCB:iden ja, mikäli mahdollista, muiden kuin dioksiinin kaltaisten PCB:iden esiintyvyyttä elintarvikkeissa komission suosituksen 2004/705/EY (3) mukaisesti
   Komission suosituksessa 2004/705/EY esitetään suositukset jäsenvaltioille vuosittaisesta analysoitavien eri elintarvikeluokkien näytteiden vähimmäistiheydestä ja elintarvikkeissa esiintyvien dioksiinien, furaanien ja dioksiinin kaltaisten PCB:iden aiheuttaman taustakuormituksen seurantatulosten raportoinnin muodosta
   On aiheellista muuttaa suosituksessa 2004/705/EY asetettua nykyistä seurantaohjelmaa ottamalla huomioon tähänastiset kokemukset sekä sen, että ETA- ja EFTA-valtiot osallistuvat elintarvikkeissa esiintyvien dioksiinien, dioksiinin kaltaisten PCB-yhdisteiden ja muiden kuin dioksiinin kaltaisten PCB-yhdisteiden pitoisuuksien tutkimukseen
   On tärkeää, että tämän suosituksen yhteydessä kerätyistä tiedoista raportoidaan EFTAn valvontaviranomaiselle säännöllisin väliajoin ja että valvonta- ja tuomioistuinsopimuksen pöytäkirjassa 1 olevan 2 artiklan 1 kohdan mukaan EFTAn valvontaviranomainen toimittaa tiedot edelleen Euroopan komissiolle, joka huolehtii tietojen kokoamisesta tietokantaan. On aiheellista toimittaa myös viimeksi kuluneiden vuosien sellaisella analyysimenetelmällä saadut tiedot, joka täyttää komission direktiivissä 2002/69/EY säädetyt vaatimukset
   Tässä suosituksessa säädetyt toimenpiteet ovat EFTAn valvontaviranomaista avustavan EFTAn elintarvikekomitean lausunnon mukaiset,
   SUOSITTELEE, ETTÄ EFTA-VALTIOT
   
               1.
            
            
               Toteuttavat elintarvikkeissa esiintyvien dioksiinien, furaanien ja dioksiinin kaltaisten polykloorattujen bifenyylien (PCB:iden) aiheuttaman taustakuormituksen seurannan vuodesta 2007 alkaen 31 päivään joulukuuta 2008 asti noudattaen suositettua vuosittaista näytteenoton vähimmäistiheyttä, siten kuin se esitetään liitteessä I olevassa taulukossa.
            
         
               2.
            
            
               Mahdollisuuksien mukaan analysoivat samoista näytteistä myös muita kuin dioksiinin kaltaisia PCB:itä.
            
         
               3.
            
            
               Toimittavat EFTAn valvontaviranomaiselle säännöllisin väliajoin liitteen II tiedot siinä esitetyssä muodossa, jotta ne voidaan kerätään yhteen tietokantaan. On aiheellista toimittaa myös viimeksi kuluneiden vuosien tiedot, jotka on saatu direktiivissä 2002/69/EY säädetyt vaatimukset täyttävällä analyysimenetelmällä ja jotka antavat kuvan taustakuormituksesta.
            
         
               4.
            
            
               EFTAn valvontaviranomaisen suosituksessa 144/06/KOL mainittuja viittauksia suositukseen 2004/705/EY pidetään viittauksina tähän suositukseen.
            
         
      Tehty Brysselissä, 16 päivänä huhtikuuta 2007
      
         
            EFTAn valvontaviranomaisen puolesta
         
         Kristján Andri STEFÁNSSON
         
         
            Kollegion jäsen
         
         Niels FENGER
         
         
            Johtaja
         
      
   
   
      (1)  EYVL L 77, 16.3.2001, s. 1.
   
      (2)  EYVL L 209, 6.8.2002, s. 5.
   
      (3)  EUVL L 321, 22.10.2004, s. 45.
   
      LIITE I
      Taulukko: 
      Katsaus suositettuun vuosittain analysoitavien elintarvikenäytteiden vähimmäismäärään. Näytteiden jakautuminen perustuu maakohtaiseen tuotantoon. Erityistä huomiota kiinnitetään elintarvikkeisiin, joissa dioksiinien, furaanien ja dioksiinin kaltaisten PCB:iden aiheuttaman taustakuormituksen odotetaan vaihtelevan suuresti. Tämä koskee erityisesti kalaa.
      
         
      
                  Tuote, myös johdetut tuotteet
               
               
                  Vesiviljelytuotteet
                  (*)
               
               
                  Pyydetyt luonnonvaraiset kalat
                  (**)
               
               
                  Liha
                  (***)
               
               
                  Maito
                  (****)
               
               
                  Munat
                  (*****)
               
               
                  Muut
                  (******)
               
               
                  Yht.
               
            
                  Näytteiden lukumäärä
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Norja
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Islanti
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Taulukkoa koskevia huomioita
      Taulukossa esitetyt luvut ovat vähimmäislukuja. ETA- ja EFTA-valtioita pyydetään ottamaan tätä vähimmäismäärää useampia näytteitä.
      (*)   Vesiviljelytuotteet: Vesiviljelytuotenäytteet olisi jaoteltava eri kalalajien mukaan suhteessa tuotantomäärään.
      (**)   Pyydetyt luonnonvaraiset kalat: Pyydettyjen luonnonvaraisten kalojen näytteet olisi jaoteltava eri lajien mukaan suhteessa pyyntimäärään. Erityistä huomiota on kiinnitettävä pyydettyihin luonnonvaraisiin ankeriaisiin.
      (***)   Liha: Naudan-, sian-, siipikarjan- ja lampaanlihan ja niistä saatujen lihavalmisteiden lisäksi olisi otettava merkittävä määrä näytteitä hevosen-, poron-, vuohen- ja kaninlihasta sekä hirvieläimistä ja muusta riistasta.
      (****)   Maito: Suuri osa maitonäytteistä on otettava maatilamaidosta (pääasiassa lehmänmaidosta). Näytteitä on asianmukaista ottaa myös muusta maidosta kuin lehmänmaidosta (esim. vuohenmaidosta) ja muista maitotuotteista kuin lehmänmaitotuotteista.
      (*****)   Munat: Erityistä huomiota on kiinnitettävä vapaan kanan muniin. Näytteitä on otettava myös ankan-, hanhen- ja viiriäisenmunista.
      (******)   Muut: Tässä luokassa erityistä huomiota on kiinnitettävä
      ravintolisiin (ja varsinkin niihin, joiden perustana on meren eliöistä saatava öljy)
      vauvojen ja pikkulasten elintarvikkeisiin
      elintarvikkeisiin, jotka ovat peräisin alueilta, joilla tuotantoedellytykset ovat muuttuneet esimerkiksi tulviin johtaneiden ilmasto-olojen vuoksi, mikä saattaa vaikuttaa elintarvikkeiden dioksiinipitoisuuksiin ja dioksiinin kaltaisten PCB:iden pitoisuuksiin kyseisellä alueella.
   
   
      LIITE II
      A.   Selittäviä huomautuksia elintarvikkeissa esiintyvistä dioksiineista, furaaneista, dioksiinin kaltaisista PCB:istä ja muista PCB:istä saatuja analyysituloksia koskevaan lomakkeeseen
      1.   Yleistä tietoa analysoiduista näytteistä
      Näytteen numero: Näytteen tunniste
      Maa: Jäsenvaltio, jossa seuranta on toteutettu
      Vuosi: Seurannan toteuttamisvuosi
      Tuote: Analysoitu elintarvike – Kuvataan mahdollisimman tarkasti
      Kaupan pitäminen: Tuotteen (näytteen) keräämispaikka
      Kudos: Analysoitu tuotteen osa
      Tulosten ilmoittaminen: Tulokset ilmoitetaan enimmäismäärien vahvistamisessa käytetyn tason mukaan. On erittäin suositeltavaa käyttää tätä samaa tasoa myös ilmoitettaessa muiden kuin dioksiinin kaltaisten PCB:iden määriä.
      Näytteenottotyyppi: Satunnaisotanta – Myös kohdennetun otannan tulokset voidaan ilmoittaa, mutta tällöin on ilmoitettava selkeästi, että kyseessä on kohdennettu otanta, joka ei välttämättä kuvaa tavallista taustakuormitusta.
      Osanäytteiden lukumäärä: Jos analysoitu näyte on yhdistetty näyte, ilmoitetaan osanäytteiden (yksittäisten näytteiden) lukumäärä. Jos analyysin tulos perustuu ainoastaan yhteen näytteeseen, merkitään ”1”. Koska osanäytteiden lukumäärä voi vaihdella yhdistetyssä näytteessä, lukumäärä on ilmoitettava kunkin näytteen osalta erikseen.
      Tuotantotapa: Perinteinen/luonnonmukainen – Ilmoitetaan mahdollisimman tarkasti.
      Alue: Tarvittaessa ilmoitetaan alue, jolta näyte on kerätty, ja mahdollisesti mainitaan, onko kyseessä maaseutu, kaupunkialue, teollisuusalue, satama, avomeri, jne. Esim. Bryssel – kaupunkialue, Välimeri – avomeri. Alueen selkeä ilmoittaminen on erityisen tärkeää, kun näyte on kerätty tulva-alueella tuotetuista elintarvikkeista.
      Rasvapitoisuus (%): Näytteen rasvapitoisuus prosentteina
      Kosteuspitoisuus (%): Näytteen kosteuspitoisuus prosentteina (jos tiedossa)
      2.   Yleistä tietoa käytetystä analyysimenetelmästä
      Analyysimenetelmä: Ilmoitetaan käytetty menetelmä
      Hyväksyntä: Ilmoitetaan, onko analyysimenetelmä hyväksytty.
      Mittausepävarmuus: Päätösraja tai laajennettu mittausepävarmuus prosenttiosuutena yhdistettynä analyysimenetelmään
      Rasvan uuttamismenetelmä: Ilmoitetaan näytteen rasvapitoisuuden määrittämisessä käytetty rasvan uuttamismenetelmä.
      3.   Analyysitulokset
      Dioksiinit, furaanit ja dioksiinin kaltaiset PCB:t: Kunkin yhdisteen tulokset ilmoitetaan seuraavilla yksiköillä: ppt – pikogramma/gramma (pg/g).
      Muut kuin dioksiinin kaltaiset PCB:t: Kunkin yhdisteen tulokset ilmoitetaan seuraavilla yksiköillä: ppb – nanogramma/gramma tai mikrogramma/kilo (ng/g tai μg/kg).
      LOQ-raja: Määritysraja ilmoitetaan seuraavasti: pg/g (dioksiinit, furaanit ja dioksiinin kaltaiset PCB:t) tai μg/kg – ng/g (muut kuin dioksiinin kaltaiset PCB:t).
      Määritysrajan alle jäävien määritettyjen yhdisteiden tulokset merkitään seuraavasti: < LOQ (määritysraja ilmoitetaan arvona).
      Jos PCB-6:n ja dioksiinin kaltaisten PCB:iden lisäksi on analysoitu muita PCB-yhdisteitä, lomakkeeseen lisätään kunkin tällaisen PCB-yhdisteen numero (esim. 31, 99, 110). Jos näytteestä on analysoitu useampia PCB-yhdisteitä kuin mitä lomakkeeseen on merkitty rivejä, lomakkeen loppuun lisätään rivejä.
      4.   Taulukkoa koskevia yleisiä huomioita
      
                  —
               
               
                  Saannon ilmoittaminen
                  Saantoa ei tarvitse ilmoittaa, jos se on yksittäisten yhdisteiden osalta 60–120 prosenttia. Jos joidenkin yksittäisten yhdisteiden saanto on tätä pienempi tai suurempi, saanto on ilmoitettava.
               
            
                  —
               
               
                  Määritysrajan ilmoittaminen
                  Määritysrajaa ei tarvitse ilmoittaa, mutta määrittämättä jääneet yhdisteet on ilmoitettava tuloksia koskevassa sarakkeessa seuraavasti: < LOQ (tosiasiallinen arvo).
               
            
                  —
               
               
                  Toksisuusekvivalenttiarvon (TEQ) ilmoittaminen yksittäisten yhdisteiden osalta
                  TEQ-arvoa koskevaa saraketta ei tarvitse täyttää yksittäisten yhdisteiden osalta.
               
            
   
      LIITE III
      B.   Elintarvikkeissa esiintyvien dioksiini- ja furaaniyhdisteiden sekä dioksiinin kaltaisten PCB-yhdisteiden ja muiden PCB-yhdisteiden analyysitulosten ilmoituslomake